钦定古今图书集成/明伦汇编/氏族典/第194卷 > 《廖用贤尚友录》 > 焦旭
## 钦定古今图书集成/明伦汇编/氏族典/第194卷 > 《廖用贤尚友录》 > 焦旭

按《金史焦旭传》：“旭字明锐，沃州柏乡人。第进士，调安
喜主簿，再转大兴令，摄左警巡事。以杖亲军百人长，
有司议其罪当杖决，世宗令收赎，改良乡令。平章政
事石琚荐旭干能可甄用，召为右警巡使。旭为人刚
果自任，不避权势。初，旭部民诉良旭以无文据付本
主，道逢监察御史诉其事，语涉讹乱，即收付旭，旭释”
之不问。为御史所劾，削官两阶，出为大名府推官。寻
授右三部检法司正，为监察御史。章宗初即位，太傅
克宁、右丞相襄请上出猎，旭劾奏其非，上为罢猎。明
昌元年，改侍御史，四迁都水监。以治河防劳，进官一
阶，授西京路转运使，卒。旭性警敏，练达时政，世称“能
吏”云。